
IN  AUGURALIS, 

DE 

CEREBRI  COMPRESSIONE 

VI  EXTERNA  ILLATA 
ACCIDENTE. 


auctore  gulielmo  d.  fitz-gibbon. 


PROOEMIUM. 

Perpendentibus  quam  maximi  referunt  munera 
Cerebri  (sensus  receptaculi,  et  cogitationis  instru¬ 
menti)  aliquid  hoc  vel  proxime  vel  remote  affi¬ 
ciens,  attentionem  summam  a  nobis  sibi  vindicabit. 
Cerebrum  tuto  inclusum  octo  ossibus,  et  in  struc¬ 
tura  et  forma  horum,  praesidium  pro  momento 
partis  tegendae  auctum,  reperimus.  Hujus,  Ce¬ 
rebellum  et  initium  medullae  oblongatae,  osse  va* 
lido  occipitis  et  plurimis  musculis  cincta,  exem¬ 
pla  existunt. 

Ossibus 

Ossibus  plerumque  pro  basi  solida  ad  partes 
molles  sustinendas  accommodata,  et  consilio  mo¬ 
tus  diversos  earundem  adjuvandi  inservientibus, 
quaedam  ossa  officio  magis  insigni,  continendo  illa 
organa,  ex  muneribus  quorum  vita  pendet,  fun- 
guntur.  Cranio,  pro  tunica  sua  externa,  vagina 

musculo  tendinosa  est,  et  ossa  singula  ex  quibus 
constat,  duas  tabulas  et  diploen  intermediam  com¬ 
plectuntur.  Externa  esse  crassior,  magis  spon¬ 
giosa  et  fracturae  minus  proclivis,  existimatur 

« 

Interna, .  contra,  densior,  tenuis  et  fragilis  :  Ex¬ 
terna  sana  existente,  aliquando  fracturam  passa 
est. 

Cancelli  .sunt  rete  membranaceum,  cui  vasa  par- 
tim,  ad  os  nutriendum,  et  partim  ad  medullam 
secernendam,  suppeditantur.  Dura  matre,  vasa 
sua  ex  parte  interna,  et  pericranio,  a  parte  ex¬ 
terna  emittentibus,  et  cancellos  pariter,  ac  tabulas 
ipsas  nutrientibus,  omnia  in  unam  systema  colli¬ 
guntur,  et  haec  retia  vasculosa  centrum  fiunt  in- 
osculationis. 

Hinc  ratio,  qua  ulla  laesio  pericranii  os  corrum¬ 
pit,  duram  matrem  separat,  et  effusionem  et  in¬ 
flammationem 

flammationem  Cerebri,  atque  membranarum  ejus 
infert,  reddi  potest.  Separatio  durae  matris  cau^ 
sa  simili  pericranium  elevat,  et  omne  vitium  di¬ 
ploes  introrsum  ad  cerebrum,  vel  extrorsum  ad 
tegumenta,  malum  abditum  denotans,  propagari 
potest.  Structura  anatomica  horum  ossium,  cura 
opus  esse  nobis,  cerebrum  e  pressura  conantibus 
levare,  in  hoc  perforando,  docet ;  quippe  ipsis  os¬ 
sibus  in  quae  operationes  chirurgicae  frequentis¬ 
sime  peraguntur,  densitatem  esse  inequalem, 
jugis  in  aliis  locis  formatis,  dum  alii  sunt  semi 
pellucidi,  innotescit.  Irregularitas  ista,  annis  in¬ 
gravescentibus,  augescit ;  et  in  ineunte  aetate,  di¬ 
ploe  non  omnino  formatur,  atque,  igitur,  in  ope¬ 
ratione,  Terebrante  dicta,  hanc  diploen  non  licet 
expectare. 


Omnes  illae  laesiones,  quibus  caput  ex  vi  exter¬ 
na  illata  proclive  est,  in  duo  genera,  prout  Cere¬ 
brum  proxime  vel  remote  afficiunt,  dividantur. 
Ad  primum  genus  concussio  et  compressio  refe¬ 
runtur.  Ad  secundum  omnes  illae  laesiones  te¬ 
gumentorum,  pericranii,  vel  cranii,  utcunque  le¬ 
nes  ad  initium,  (specie  inflammationis  longae,  et 
consensu  partes  superficiales  inter  et  profundas 

capiti^ 

capitis  intercedente)  quae  inflammationem  Cerebri 
secundarium  et  effectus  ejus  pessimos,  inducere 
possunt. 

Compressio,  quippe  quae  vi  externae  frequen¬ 
tissime  accedit,  et  auxilium  chirurgi  pariter  ac 
medici  postulat,  argumentum  paginarum  sequen¬ 
tium  constituet. 


% 

SYMPTOMATA. 

Signa  diagnostica  ciim  vehementia,  sunt  jactu¬ 
ra  sensus  motusque  voluntarii ;  spiritus  cum  ster- 
tore,  ut  in  apoplexia,  tractus ;  (hoc  nihilominus 
non  semper  fit)  pupilla  dilatata  ;  pulsus  tardus,  et 
laboriosus  ;  sanguinis  fluxus  ex  naribus,  auribus, 
et  interdum  oculis  ;  convulsiones  et  tremores  ;  fae¬ 
ces  et  urina  invito  emissae,  cum  partibus  muscu¬ 
losis  partim  vel  ex  toto  relaxatis  ;  et  nonnunquam 
haematemesis  adest.  Quamvis  pupilla  plerumque 
dilatatur,  haec  potest  esse  contracta  vel  immobi¬ 
lis. 


CAUSAE. 

CAUSAE. 

Causae  proximae  Cerebri  compressi  ob  inju¬ 
riam  externam  illatam,  sint,  cranium  fractum  cum 
depressione;  fractura  cum  extravasatione;  san¬ 
guinis  extravasatio  sine  fractura  ;  vel  effusio  puris 
vel  seri  inflammationi  accedens. 


DIAGNOSIS. 

Tres  affectus  quicum  haec  species  Cerebri 
compressi  confundi  potest,  existunt.  Imo,  Con¬ 
cussio  ;  2 do,  Syncope,  et  3iio9  Dffectus  inebrieta- 
tis  immodicae. 

Diagnosis  inter  compressionem  ex  sanguine  ef¬ 
fuso  orientem  et  concussionem,  semper  magno- 

% 

pere  exoptata  fuit,  quia  ratio  medendi,  illi  utilis, 
in  hac,  viribus  vitalibus  deficientibus,  et  ante  va¬ 
sorum  renixum  factum,  mortifeia  esset.  Sympto¬ 
matis  diagnosin  inter  has  institueie  saepe  est  dif- 

s  ficile,  imo,  et  haud  raro  non  potest  fici  i ,  quippe 

quae 

quae  in  plurimis  exemplis  simillima,  et  in  eodem 
homine  simul  occurrentia,  existunt.  Aliquo,  lae¬ 
sione  accepta,  sensu  et  motu  vollintario  statim 
privato,  sed  aliquamdiu  post,  ad  sanitatem  per¬ 
fecte  reverso,  et  iterum  stupore,  symptomatis 
comatosis  paulatim  accedentibus,  usque  ad  apo¬ 
plexiam  perfectam,  affecto,  si  os  non  deprimatur, 
hoc  procul  dubio,  ex  sanguine  vel  sero  effuso  pen¬ 
det ;  et  quo  longius  intervallum  sanationis  post 
primum  impetum  acceptum,  et  signa  comatosa 
inducta,  eo  verisimilior  erit  effusio  aquosa.  Sen¬ 
su,  tamen,  absente  a  tempore  quo  injuria  primo 
fuit  illata,  symptomatis  attentio  adhibenda  est, 
et  haec  comparata  ad  diagnosin  formandam  plu¬ 
rimum  adjuvant. 

In  compressione  vehemente,  pupilla  multum 
dilatata ;  in  concussione  plus  minusve  contracta 
vel  immobilis  est.  In  compressione,  respiratio 
plerumque  cum  stertore  perficitur ;  pulsus  tardus, 
oppressus,  et  abnormis;  et  interdum  calor  super¬ 
ficiei  est  naturalis. 

In  concussione,  spiritui  tardo  stertor  deest,  su¬ 
perficies  et  extremitates  sunt  pallidae  et  frigidae 

pulsus  parvus,  debilis  et  intermittens,  et  malo  non 
inultum  ingravescente,  stimuli  externi  aegrum 
nonnihil  afficiunt.  In  compressione,  causa  exci¬ 
tante  sublata,  vires,  sensus  et  motus  aegro  saepe 

«i 

statim  redeunt :  E  contra,  operatio  concussionem 
infaustiorem  reddit. 

In  hoc  affectu,  concussione  nimirum,  paralysis 
non  observatur ;  et,  si  stadium  primum  concus¬ 
sionis  praeterierit,  et  sequentia  inflammatoria,  si¬ 
mul  cum  delirio,  supervenerint,  diagnosis  haud 
erit  difficilis. 

Inter  syncopen  et  compressionem  dignoscere 
aliquando  opus  est ;  exempli  gratia,  tantum  san« 
guinis  ex  injuria  illata  capiti,  ante  medicum  ar¬ 
cessitum,  effluxerit,  ut  hic  affectus  paroxysmo 
etiam  convulsivo  vel  epileptico  comitante,  induc¬ 
tus  fuerit.  Ex  statu  pulsus  et  respirationis,  et 
aegro,  stimulis  admotis  et  decubitu  sanato,  dis¬ 
crimen  inter  hos  duos  morbos  facile  patebit. 

F  ^  \ 

Inter  compressionem  Cerebri  et  inebrietatcm, 
imprimis  laesione  externa  percepta,  non  tam  facile 
est  dignoscere.  Rebus  sic  existentibus,  odor 

liquorum 

liquorum  vinosorum  vel  spirituosorum,  qui  ex 
aegro  exhalatur ;  aspectus  vultus^;  conditio  pul¬ 
sus  et  respirationis  ;  historia  aegri  per  aliquas 
horas  antea ;  et  musculi  motu  aliquatenus  gau- 
dentes,  ad  diagnosin  instituendam  adjuvabunt, 

PROGNOSIS. 

Observatio  Hippocratis,  “  Nullum  vulnus 
capitis  contemnendum”  hic  convenit.  In  com¬ 
pressione  Cerebri  pariter  ac  in  omnibus  aliis  ca¬ 
pitis  injuriis,  prognosin  formantibus  attentione 
summa  opus  est,  ut  plurimae  injuriae  ad  initium 
valde  periculosae,  tractationi  constitutionali  et 
speciali  idoneae  fauste  cesserunt ;  dum  aliae,  ut 
visum  est,  lenissimae,  quodam  tempore  incerto, 
in  mortem  desierunt.  Comate  vel  insensibilitate 
gravibus,  post  causas  excitantes  sublatas,  perstan¬ 
tibus  ;  pulsu  et  respiratione  valde  oppressis,  in¬ 
termittentibus  vel  abnormibus ;  illo  adeo  debili 
ut  vix  percipi  possit,  et  simul  intermittente  ;  fae¬ 
cibus  et  urina  invito  emissis  ;  rigoribus  vehemen- 
tibus  vel  convulsionibus  occurrentibus,  affectu  ex 

sero  vel  pure  potius  quam  sanguine  collecto  veri¬ 
similius  oriente,  prognosis  est  infausta.  Com¬ 
pressione  cum  insigni  concussione  conjuncta,  hae¬ 
morrhagia  ex  auribus  copiosa  comitante,  et  deni¬ 
que  vi  comprimente,  ob  situm  ejus,  viribus  me¬ 
chanicis  minime  cedente,  (ut  cum  sanguis  in  su¬ 
perficiem  vel  basin  Cerebri  affatim  effusus  est)  vel 
propter  molem  ejus,  viribus  quae  systemati  insunt, 
absorptione  eam  haud  tollere  valentibus  ;  rebus  sic 
existeiitibus,  vix  aliquid  dubii  est,  et  spei  re¬ 
motissimae  de  salute  aegri,  tam  malo  vehemen¬ 
tissime  impjiciti,  non  licet  nobis  indulgere ;  atque 

igitur,  aliquo  ex  his  signis  periculosis  absente, 

/ 

eventum  fore  felicius,  verisimilius  est. 


RATIO  MEDENDI. 

Quantum  pressurae  Cerebro,  sine  systemate 
laeso,  admoveri  potest,  ex  proclivitate  hujus  or¬ 
gani  ab  illa  affici -applicatione  ejus  subita,  et 
parte  in  quam  infertur,  verisimile  pendfcbit.* 

b  Quamvis 


*  Aberneth^s  Surg.  Obs.  de  Injuriis  Capitis. 

Quamvis  pauxillum  pressurae  non  statim  Ce¬ 
rebrum  afficiat,  effectus  ejus  modo  diverso  exh i- 
bere  potest ;  inflammationem  inducat ;  sed  pres¬ 
sura  non  gravissima,  Cerebrum  (imprimis  in  ju¬ 
nioribus)  huic  accommodetur,  et  aliquibus  signis 
inflammationis  visis,  sanguinis  missio,  aliaque  re¬ 
gimini  antiphlogistico  pertinentia,  saepe  feliciter 
obstant;  hinc  indicationes  curatoriae  in  hoc  mor¬ 
bo  sunt  duplice  genere.  Primo ,  regimine  anti¬ 
phlogistico,  jam  dicto,  solerte  admoto,  inflamma¬ 
tionem  generalem  pariter  ac  specialem  tollere 
vel  Secundo ,  post  hoc  satis  diu  applicatum  (cuii 
modus  sunt  periculum  et  symptomata  peculiaria)1 
terebram,  adeo  ut  causam  morbi  excitantem  au¬ 
feramus,  exercere. 

Modum  priorem,  posteriorem  haud  necessarium! 
reddere,  plurima  exempla  in  operibus  diversis  de 
re  chirurgica,  monstrant.  Hoc  modo  septem  ae¬ 
gros,  quibus  cranium  fuit  depressum,  nulla  opera¬ 
tione  necessaria,  Dominus  Abernethy  feliciter 
curavit.  Semilia  Latta*  in  systemate  ejus  chi¬ 
rurgiae  memorat ;  et  Heister-)*  eundem  modum 

tractandi 


%  Surg.  Observ. 


■J*  Vide  Chirurg.  Suam. 

tractandi  juniores  laudat.  Nulli  chirurgo  instru¬ 
mentum  Anglice  dictum  trephine  in  fractura  sim- 
plice  cranii  sine  depressione,  ut  Dominus  Pott,  in 
Dissertatione  sua  de  Injuriis  Capitis  praecipit,  ad 
praecavendum  malum  futurum  admovere,  nunc  vi¬ 
detur.  Observationes  eaedem  ad  sanguinis  extra- 
vasati  effusiones  parcas,  sed  non  puris,  spectant;  et 
cum  causa  est  suspicandi  hoc  pressuram  inducere* 
i  pars  cranii  satis  magna  ad  exitum  ei  praebendum* 
statim  tollenda  est. 

Materia  purulenta  pro  causa  Cerebri  compres 
si  existente,  inflammatio,  ut  dicta  est,  secundaria, 
hujus  organi  vel  membranarum  ejus  praecessit* 
Haec  paucis  diebus  usque  ad  plurimas  hebdoma¬ 
das  post  laesionem  acceptam  accedere  potest» 
Hujus  febris  generalis,  vertigo,  nausea  et  vomitus, 
vel  rigor  vehemens  post  quosdam  dolores  antece¬ 
dentes,  signa  sunt ;  cutis  ardet ;  pulsus  durus  et 
celer,  sensum  chordae  vibrantis  praebet ;  vultus 
floridus  est ;  tunica  conjunctiva  sanguine  suffusa 
est;  et  sensibilitas  morbida  ad  impressiones  le¬ 
vissimas  ;  pupilla  contracta ;  vultus  atrox ;  et  de¬ 
lirium  ferox,  saepe  adsunt.  Hoc  tempore,  tumor 
mollis,  circumscriptus,  cum  injuria  calvariae  illata 

■ .  i 

fuit, 

fuit,  prodibit ;  vel  si  vulnus  est  manifestum,  spe 
ciem  male  sanam  induet :  granulationes  pallida 
fiunt,  et  materia  tenax  et  ichorosa  ex  illo  ^effun 
ditur.  Accuratius  et  serius  exploratum,  procli 
vitatem  ad  lacunam*"  exhibet,  pericranium  laxur 
fiet,  et  os  pro  calore  suo  naturali  flavum  induet 
et  fortasse  maculis  albidis  obductum,-  JEger  pe 
hoc  stadium  inflammatorium  vel  e  medio  tollitm 
vel  signa  priora,  magna  ex  parte  evanescunt,  e 
suppurationis  supervenient ;  rigores  vehemente 
invadunt ;  pro  pervigilio,  stupor  vel  coma,  ci 
paralysis  accedit,  adoritur  ;  pupilla  dilatata,  fit 
urina  et  faeces  invito  elabuntur ;  subsultus  tendi 
num,  convulsiones  et  mors,  nisi  auxilium  tempes 
tivum  adfertur,  certissime  aggrediuntur. 

In  hoc  affectu  indicationes  curatoriae  in  apric« 
sunt.  In  stadio  inflammatorio  regimen  antiphlo 
gisticum  stricte  adhibitum,  ut  sanguinis  missio 
purgantia,  irritatio  contraria  ope  epispasticorum 
et  res  emollientia  vulneri  admota,  instituendum 

esi 

♦  /~v  *  -  ,  '  *  ty  '  *' 

■j  .i  f  ■  f  •  i  v  .  •;  *  - 

i*  Hoc  Hippocrati  notum  fuit,  verba  ejus  sunt:  “Tan¬ 
dem  sub  pallidum  vel  album  se  ostendit ;  ubi  autem  jam 
purulentum  est,  aut  pustulae  in  lingua  nascuntur,  laborans 
mente  non  constante  consumitur/'  Hippocr.  de  Vulner.  Cap. 

est ;  et  in  stadio  secundo  vei  suppurationis,  opera¬ 
tio  per  terebram  perficienda  est. 

* 

Ut  in  hac  specie  symptomatica  phrenitidis  im¬ 
petum  sanguinis  quam  celerrime  minuere  optan¬ 
dum  est,  annon  digitalis  refrigerantibus,  et  sangui¬ 
nis  missioni  ex  vena  vel  arteria  ad  initium  morbi, 
conjungi  possit  ? 

t  ;r  t .  -  ;  . 

JEgros  apoplexia  affectos,  post  sanguinem  mag¬ 
na  copia  effusum,  ad  sanitatem  restitutos  fuisse, 
Morgagni^  affirmat ;  sed  in  plerisque  exemplis 
quibus  effusio  fuit  copiosa,  vel  cranio  late  fracto 
et  depresso,  ad  operationem  ope  terebrae  perfi¬ 
ciendam,  ultimo,  me  judicae,  confugiendum  est, 

v\w 

OPERATIO. 

\  ’ 

■  ■  ,  •  *  ■  ■  X  ' 

•'  •  '  5  *’  7  *  .  ! 

Symptomatis  adeo  vehementibus  ut  opus  sit 
operatione  per  terebram,  instrumenta  necessaria 
sunt  scalpellum  solitum,  duae  terebrae  corona 

unius 


*  De  Sedebus  et  Causis  Morbum,  I.ib.  i,  epist,  2 

unius  majore  quam  alterius,  tenaculum  cum  non¬ 
nullis  ligamentis  ei  connexis.  Lenticulare,  ras- 
patorium,  directorium,  levator,  calamus  cui  punc¬ 
tum  est,  ad  profunditatem  sulci  explorandum, 
verriculum  parvum,  forceps  et  specillum  oculo  in¬ 
structum  ;  omnis  vagina  qua  terebrae  inclusae 
sunt,  serras  a  Domino  Hey,  de  Leeds,  laudatas, 
quoque  debet  continere.  Pars,  in  quam  operan¬ 
dum,  abradenda  est,  vulnere  extrinsecus  existente, 
hoc  quocunque  modo,  ad  depressionem  vel  fractu¬ 
ram  si  talis  adsit,  optime  detegendam,  maxime 
conveniat,  satis  dilatari  debet.  Si  tantum  est  tu* 
mor  externus,  (sine  osse  vulnerato)  hic  sedulo  est 
aperiendus,  et  satis  pericranii  ad  admittendum  in 
punctum  maxime  morbosum  coronam  terebrae 
cum  perforatore  suo  annexo,  oportet  detrahi. 
Post  nonnullos  gyros  instrumento  factos,  et  levem 
sulcum  formatum,  perforator  detrahendus  est,  et 
operatio,  chirurgo  motum  semirotarium  faciente, 
et  saepe  cum  specillo  vel  calamo  acuto  profundi- 

i 

tatem  sulci  ad  puncta  diversa  ambitus  ejus  ex¬ 
plorante,  et  pulverem  ab  acie  serrae  verrente, 
continuanda  est.  Osse  ad  quoddam  punctum 
perforato,  maxima  cautela  opus  est,  et  molimini¬ 
bus  lenibus  ad  hoc  extrahendum,  forcipe  idonea 

vel 

vel  elevatore  conandum  est.  Si  adhuc  firmum 
perstat,  una  acies  terebrae  in  partem  non  perfora» 
tam,  donec  satis  laxa  fit,  ut  tollatur  lenissime  im¬ 
pellenda  est.  Si  depressio  sit,  corona  terebrae, 
adeo  locanda  est,  ut  partem  ejus  includat ;  quae- 
cunquae  fracta  quae  separata  fuerint,  nunc  tollan¬ 
tur,  aliaeque  partes  in  situm  suum  priorem  repo¬ 
nantur.  Si  sanguis  vel  pus  infra  cranium  situm 
sit,  nunc  effundetur;  sed  si  causa  pressurae  san¬ 
guis  sit,  et  sub  dura  matre  situs,  haec  membrana 
tensa  elevata,  colore  subrubro,  et  in  quibusdam 
exemplis  livido  erit.  Si  pus  sub  ea  situm  fuit, 
tumida  erit,  sine  colore  suo  nitido,  et  in  plurimis 
exemplis  sensum  fluctuationis  praebebit ;  rebus  sic 
se  habentibus,  incisio  satis  magna  ad  pus  vel  san¬ 
guinem  emittendum,  per  eam  faciendum  est. 
Omnia  puncta  ossis  irregularia,  lenticulare  et  for¬ 
cipe  tolli  debent,  et  nisi  effusio  sanguinis  vel  puris 
expectanda  est,  partes  pendulas  reponere,  et  junc¬ 
tionem  prima  intentione  conari  nostrum  est.  Sed 
si  hic  modus  tractandi  ineptus  appareat,  vulnus 
quam  levissime  et  facillime  aperiendum  est,  et 
suppuratio  cataplasmatis  emollientibus,  quam  ce¬ 
lerrime  promovenda.  Quasdam  partes  capitis 
operationi  per  terebram  non  idoneas  esse  putatum 

est. 

est.  Hae  in  cursu  sinus  longitudidalis,  ad  angu¬ 
los  anteriores  et  inferiores  ossium  parietalium,  ad 
juga  crucialia  ossium  occipitalium,  et  proxime  su¬ 
per  sinus  frontales,  sitae  sunt.  Sed  operatione 
prorsus  necessaria  visa,  haec  precepta  omittenda 
sunt.*  Serrae,  de  Hey,  cum  commodo, nonnun- 
quam  in  usum  veniant,  et  projectiones  angulares 
tollendo,  levatorem,  pauxillo  ossis  sani  amisso, 
immitti  sinunt.  De  magna  utilitate  hujus  opera-t» 
tionis  inter  omnes  constat ;  sed  contra  eandem 
in  multis  exemplis  mortem  intulisse,  par  est  me¬ 
morare. 

Ad  sanandam  epilepsiam  vel  cephalalgiam  ve¬ 
hementem,  temere  instituta,  hunc  habuit  effectum, 
exempla  cujus,  Latta,  in  Systemate  ejus  Chirur¬ 
giae,  et  Dominus  Cooper,  in  Dictionario  suo  Chi¬ 
rurgico,  sub  articulo  trephine ,  memorant.  Post 
operationem  tam  acrem,  regimen  antiphlogisticum 
strictissimum  prorsus  esse  necessarium  nihil  dubii 
existere  potest. 

MEDELA 


*  Bell's  Gperative  Surgery 

MEDELA  PROLATA. 

Quamvis,  sanguinis  missio,  cafchartica  acria,  et 
irritatio  contraria  ope  epispasticorum,  in  omnibus 
exemplis  cerebri  compressi,  aut  ex  vi  externa  illa¬ 
ta,  vel  plethora  generali  pariter  ac  speciali,  ut  in 
apoplexia,  originem  ducentis,  multum  prodesse  re¬ 
perta  sunt,  adhuc  gratias  nostras  Domino  Aber- 
nethy  ob  duas  species  particulares  laesionis,  quae 
operationem  slatim  post  laesionem  acceptam,  pos¬ 
tulant,  demonstratas,  debitas  esse  mihi  videtur. 

/ 

Primae  injuriae  exemplum  est,  cum  arteriam 
meningeam  mediani  concussione  sola  *  ruptam  vel 
eandem  cum  portione  durae  matris  quicum  con- 
nectitur,  osse  fracto  et  depresso,  laceratam,  causa 
est  credendi.  Rebus  sic  existentibus,  sanguis  ef¬ 
funditur,  et  in  multis  exemplis  copiosissime,  coa¬ 
gulatus  erit,  et  pressura  ejus,  quamvis  opeiatio 
serius  perficiatur,  mortem  inferet.  Dura  matre 
lacerata,  sanguis  per  superficiem  Cerebri  effunde¬ 
tur,  et  hoc  facto,  terebra  nisi  statim  admota  inu¬ 
tilis  erit.  Situ  laesionis  externae,  haec  arteria 

c  laesa 

#  Exemplum  hujus  Dominus  Hill  in  Casibus  Chirurgicis 
memorat,  casus  5tus. 

laesa,  necne,  patebit ;  et  commodum  sanguinem 
effusum  adhuc  fluidum  detrahendi,  in  aprico  erit. 

Secunda ,  Species  injuriae  in  qua  statim  opus 
est  operatione,  observatur,  siquando  fractura  fit  cui 
nomen  est  comminuta  vel  in  frustula  fracta,  et 
tegmenta  cranii  adeo  lacerata  et  contusa  ut  ad¬ 
haesionem  non  sinerent.  His  ossibus  laceratis, 
tempore  quo  injuria  illata  fuit,  haud  summotis, 
exfoliando.  Inflammationem  secundariam  Cere¬ 
bri  quodam  tempore  inferent,  et  aeger  verisimile, 
menti  succumbet.  Sanguine  inter  cranium  et  du¬ 
ram  matrem  effuso  solo,  longe  frequentissime  le¬ 
vamine,  Terebra  admota,  accepto,  ratio  qua  ef¬ 
fusionem  in  loco  in  quem  operandum  est,  revera 
factam  fuisse  sciamus,  maxime  optanda  est. 

Pericranio  remoto,  si  sanguis  ex  ossis  superfi¬ 
cie  exit,  quin  et  si  inter  serrandum,  os  adhuc 
sanguinem  emittet,  duram  matrem  superficiei  ejus 
internae  adhaerescere,  et  talem  portionem  ossis 
igitur  non  esse  summovendam,  nulla  extravasa¬ 
tione  in  tali  situ  facta,  satis  constat.  Dominus 
AberneThy  in  observationibus  suis  chirurgicis*' 

sanguinem 

*  Tom.  ii,  p.  18. 

sanguinem  ex  osse  fluere  visum  sibi  volenti  os 
penitus  perforare  terrori  fuisse,  et  quamvis  signa 
priora  operatione  opus  fuisse  probare  viderentur, 
convalescentiam  aegri  sententiae  suae  convenisse, 
memorat.  Quin  et  in  omnibus  exemplis  in  qui¬ 
bus  effusio  sanguinis  visa,  nihil  haemorrhagiae 
ex  osse  fieri,  perhibet.  Sed  in  senibus  quorum 
ossibus,  vasa  sanguinea,  magna  ex  parte,  desunt, 
huic  minime  esse  fidendum,  satis  liquet. 


Situs  laesionis,  causam  compressionis  vel  ex 
sanguine  effuso,  vel  osse  fracto  orientis,  aliquan- 

O 

do  indicabit.  Sed  nihil  laesionis  externae  saepe 
visum  est:  consilium  a  Heistero,  rebus  six  exis- 
tentibus,  traditum,  haud  alienum  sit  memorare.* 


Ut  caput  abradatur  et  accurate  inspieiatur,  et 
sede  injuriae  hoc  modo  non  patefacta,  cataplasma 
calidum  emolliens,  saepius  repetitum  ad  integu¬ 
menta  totius  capitis  admoveatur,  praecipit ,  et  tu¬ 
morem  in  illo  puncto  cui  laesio  illata  fuerat  brevi 
prodire,  dicit.  Ad  haec,  paralysi  alio  latere  ex- 
istente,  alterum  latus  capitis  affectum  iii,  et  ae¬ 
grum 


*  Vide  Chirurg.  suam. 

grum  manum  suam  sedi  hujus  injuriae, quamvis  ali¬ 
ter  sensu  carenti,  saepe  applicare,  nos  visuros  esse, 
testatur.  Tractatio  specialis  a  Heistero  laudata, 
non  impedimento  erit  tali  rationi  medendi  consti¬ 
tutionali,  quam  res  factae  suadere  possunt,  et  sede 
laesionis  externae  detecta,  terebra  in  usum  veniat, 
et  aeger  demum  convalescat. 

Prius  dissertationi  quam  finem  imposuero,  venae*- 
sectione  aliisque  exinanitionibus  copiosissime.  Ce¬ 
rebro  compresso,  peractis,  et  hoc  malum  precipue 
constituente  (effectibus  sedativis  concussionis  eva¬ 
nescentibus),  a  plurimis  vitiis  hujus  organi  insig¬ 
nis  posse  caveri,  et  vitam  multis  bene  merenti¬ 
bus  de  genere  humano  servari,  submisse  dicere, 
mihi  liceat  ;*  idque  in  exemplis  quibus  operatio 
per  terebram  vel  inepta  sit,  vel  non  possit  perfici ; 
quia,  me  habeo  persuasum,  ad  hanc  operationem 
(tractationi  generali  constitutionali  attentione  non 
satis  adhibita)  saepe  confugitum  esse.  In  phre¬ 
nitide 

*  Commodum  hujusmodi  tractandi.  Dominus  Abernethy 
in  Observationibus  Chirurgicis,  tom.  2,  strenue  tuetur,  et 
scriptor  recens  (Hutchinson)  in  Actis  Medico  Chirurgicis, 
tom.  4,  eum  summis  laudibus  effert. 

nitide  incipiente  quoque,  quae  injuriis  capiti  illa¬ 
tis  adest ;  sanguinem  copiose  et  ex  orificio  am¬ 
plo  mittendum  esse,  saepe  patet,  et  ex  analogia, 
talem  opinionem  habere,  mihi  licet ;  quia  in  pneu¬ 
monia,  morbo  provecto,  si  ad  missionem  sangui¬ 
nis  confugitur,  hanc  saepe  inflammationem  tan¬ 
tum  temperat,  eandemque  vel  in  serum  vel  pus 
collectum  desinere  efficit,  quod  in  morbo  de  quo 
nunc  agitur,  eventum  pariter  infaustum  ac  vitium 
primaevum  utcunque  vehemens,  fere  semper  in¬ 
duceret. 


FINIS. 

